Document ID: 31994R1682

KOMISSION ASETUS (EY) N:o 1682/94,
annettu 11 päivänä heinäkuuta 1994,
neuvoston antamissa asetuksissa (ETY) N:o 2328/91, (ETY) N:o 1035/72, (ETY) N:o 1360/78, (ETY) N:o 389/82 ja (ETY) N:o 1696/71 sekä neuvoston antamissa direktiiveissä 72/159/ETY ja 72/160/ETY määriteltyihin yhteisiin toimiin Euroopan maatalouden ohjaus- ja tukirahaston ohjausosastosta rahoitettavia menoja koskevista ilmoituksista
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden rakenteiden tehokkuuden parantamisesta 15 päivänä heinäkuuta 1991 annetun neuvoston asetuksen (ETY) N:o 2328/91(1), sellaisena kuin se on viimeksi muutettuna asetuksella (EY) N:o 3669/93(2) ja erityisesti sen 33 artiklan 2 kohdan,
sekä katsoo, että
asetuksen (ETY) N:o 2328/91 31 artiklan 1 ja 2 kohdassa säädetään, että jäsenvaltioiden tulee esittää vuosikustannusarviot sekä tukihakemukset siinä mainittujen asetusten ja direktiivien osalta,
neuvoston asetuksen 2328/91 31 artiklan 4 kohdassa säädetään, että niiden alueiden osalta, jotka eivät kuulu asetuksen 2052/88(3), sellaisena kuin se on muutettuna asetuksella 2081/93(4), 1 artiklassa tarkoitettuun tavoitteeseen N:o 1, kustannusarvioissa on erotettava mainitussa 1 artiklassa tarkoitettuun tavoitteeseen N:o 5 b kuuluvat alueet muista alueista,
asetuksen (ETY) N:o 2328/91 31 artiklan 3 kohdassa säädetään tavoitteeseen N:o 1 kuuluvien alueiden osalta menoarvioiden liittämisestä asetuksen 2052/88 8 artiklan 7 kohdassa ja neuvoston asetuksen 4253/88(5) 5 artiklan 2 kohdassa, sellaisena kuin se on muutettuna asetuksella (ETY) N:o 2082/93(6), tarkoitettuun ohjelmaan,
asetuksen (ETY) N:o 2328/91 33 artiklan 1 kohdassa säädetään, että tukea maksetaan asetuksen (ETY) N:o 4253/88 21 artiklan sekä mainitun 33 artiklan 1 kohdassa säädettyjen säännösten mukaisesti,
asetuksen (ETY) N:o 2328/91 33 artiklan 1 kohdassa säädetään, että tukea voidaan maksaa myös korvauksen muodossa, ja
tässä asetuksessa säädetyt toimenpiteet ovat maatalouden rakenteiden ja maatalouden kehittämisen komitean lausunnon mukaiset,
ON ANTANUT TÄMÄN ASETUKSEN:
1 artikla
1 Tapauksissa, joissa asetuksen (ETY) N:o 2328/91 31 artiklan 1 kohdassa säädettyjen yhteisten toimien toteuttaminen perustuu ainoastaan näitä toimenpiteitä koskevaan tukipäätökseen, mainitun asetuksen 33 artiklan 1 kohdassa tarkoitetut kustannusarviot on annettava liitteessä I olevan taulukon mukaisesti.
2 Tapauksessa, jossa asetuksen (ETY) N:o 2052/88 1 artiklassa tarkoitetun tavoitteen N:o 1 kattamilla alueilla toimien toteuttaminen perustuu myös muita toimenpiteitä huomioonottavaan tukipäätökseen, siihen liittyvät menot on liitettävä asianomaisen tukipäätöksen menoilmoitukseen. Saldonmaksu tai Euroopan maatalouden ohjaus- ja tukirahastosta (EMOTR) tavoitteeseen N:o 1 kuuluvilla alueilla yhteisille toimille myönnetyn avustuksen takaisinmaksu edellyttää liitteen II esittämistä.
3 Liitteitä I ja II täydennetään saldon tai korvauksen maksamista varten lomakkeilla, jotka on esitetty asetuksissa ja direktiiveissä, jotka komissio on antanut yhteisten toimien hallinnolliseksi ja taloudelliseksi täytäntöönpanoksi, eli seuraavien neuvoston asetusten osalta:
- asetus (ETY) N:o 2328/91: päätös 92/522/ETY(7),
- asetus (ETY) N:o 1035/72: asetus (ETY) N:o 2589/85(8) ja päätös 91/229/ETY(9),
- asetus (ETY) N:o 1360/78: päätös 81/524/ETY(10),
- asetus (ETY) N:o 389/82: päätös 83/465/ETY(11),
- asetus (ETY) N:o 1696/71: asetus (ETY) N:o 1084/79(12),
- direktiivit 72/159/ETY ja 72/160/ETY: päätös 74/581/ETY(13).
2 artikla
Jäsenvaltioiden on toimitettava ensimmäisen saldonmaksupyynnön tai korvauspyynnön mukana kuvaus toiminnan tehokkuuden takaamisen vahvistamiseksi toteuttamistaan valvonta- ja hallintojärjestelmistä asetuksen (ETY) N:o 4253/88 23 artiklan 1 kohdan mukaisesti.
3 artikla
Kyseisen kalenterivuoden aikana toteutettuja yhteisiä toimia koskevan soveltamiskertomuksen, joka on laadittu asetuksen (ETY) N:o 4253/88 25 artiklan 4 kohdan mukaisesti, sisältämät tiedot ovat yhtenäisiä vuosikustannusarvioissa tämän asetuksen liitteiden mukaisesti annettujen tietojen kanssa.
4 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä noudatetaan sellaisenaan kaikissa jäsenvaltioissa.
Tehty Brysselissä 11 päivänä heinäkuuta 1994.

Labels: 2
4
15
6